cyanic-selkie/wikianc huggingface dataset:
ISO 3166-1 alfa-2
Reserverte koder
Reserverte koder er koder som har gått ut av bruk eller er nødvendige for bruk i en spesiell applikasjon av standarden, men ikke kvalifiserer for inklusjon i ISO 3166-1. For å unngå problemer i overgangsfaser og for å hjelpe brukere som trenger spesielle koder for at deres kodesystemer skal fungere reserverer ISO 3166/MA disse kodene som de forplikter seg til ikke å bruke til annet enn det som er oppgitt i et visst tidsrom eller på ubestemt tid. De reserverte alfa-2-kodene kan deles inn i følgende fire kategorier: særskilte reservasjoner, midlertidige reservasjoner, reservasjoner på ubestemt tid og koder det er enighet om ikke å bruke.
Særskilte reservasjoner
Særskilt reserverte koder er koder som er reservert på forespørsel fra medlemsnasjoner i ISO, regjeringer og internasjonale organisasjoner, som kreves for å støtte en viss applikasjon, som angitt av den som forespør, og er begrensa til slik bruk; videre bruk av slike koder må godkjennes av ISO 3166/MA. Følgende alfa-2-koder er for tiden særskilt reservert:
Følgende alfa-2-koder var tidligere særskilt reservert, men er nå offisielt tildelt:
Midlertidige reservasjoner
Midlertidige koder er reservert i en overgangsperiode etter at de er blitt sletta fra ISO 3166-1. Disse kodene kan kun brukes i en overgangsperiode på minst fem år, mens nye koder som har erstatta dem blir tatt i bruk. Disse kodene kan tildeles igjen av ISO 3166/MA etter at overgangsperioden er over. Følgende alfa-2-koder er midlertidig reservert:
Følgende alfa-2-kode var tidligere midlertidig reservert, men seinere tildelt et annet land som offisiell kode:
For hver kode som slettes fra ISO 3166-1 opprettes det en kode i ISO 3166-3. Hver kode i ISO 3166-3 har fire bokstaver, der de to første bokstavene er den slettede alfa-2-koden.
Reservasjoner på ubestemt tid
Koder som er reservert på ubestemt tid er nasjonale kjennetegn på kjøretøy under FN-konvensjonen om veitrafikk av 1949 og 1968 som er forskjellige fra kodene i ISO 3166-1. Disse kodene forventes å enten bli eliminert eller erstatta av ISO 3166-1-koder. I mellomtida har ISO 3166/MA reservert disse kodene på ubestemt tid. Enhver bruk utover de to konvensjonene frarådes og vil ikke godkjennes av ISO 3166/MA. Kodene kan også angis på nytt av ISO 3166/MA når som helst. Følgende alfa-2-koder er for tiden reservert på ubestemt tid:
Følgende alfa-2-koder var tidligere reservert på ubestemt tid, med har blitt tildelt andre land som offisielle koder:
Koder det er enighet om ikke å bruke
I tillegg vil ISO 3166/MA ikke bruke følgende alfa-2-koder på nåværende tidspunkt, siden de brukes i Den internasjonale opphavsrettsorganisasjonens (WIPO) standard ST.3:
WIPOs standard ST.3 bruker faktisk EA, ikke EV, for å representere Den eurasiske patentorganisasjonen. EA var imidlertid allerede særskilt reservert av ISO 3166/MA for å representere Ceuta og Melilla i tollsystemer. ISO 3166/MA foreslo i 1995 at koden EV kunne brukes av WIPO for å representere organisasjonen; dette ble imidlertid ikke fulgt opp av WIPO.
Slettede koder
Bortsett fra kodene som er midlertidig reservert og to andre koder som er særskilt reservert (FX for France métropolitaine og SU for Sovjetunionen) har følgende alfa-2-koder også blitt sletta fra ISO 3166-1:
For hver slettede alfa-2-kode som slettes oppdateres ISO 3166-3 for å legge til det slettede navnet. Hvert oppslag består av en firebokstavers kode, hver de to første bokstavene er den slettede alfa-2-koden.
Lucia Liliana Mihalache
Lucia Liliana Mihalache (født 5. juli 1967) er en rumensk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 12 i skeet.
Djemaa al-Fna
Djemaa al-Fna (arabisk: جامع الفناء jâmiʻ al-fanâʼ) er et torv og en markedsplass i Marrakechs gamle bydel (medina). Navnets opprinnelse er uviss; det kunne bety De dødes forsamling på arabisk, men da ordet djema også betyr moské på arabisk, er det også mulig at det betyr den forsvunne moskes plass med henvisning til en almoravidisk moské som ble ødelagt.
Plassen er den viktigste i Marrakech og benyttes av både lokale og turister. Om dagen inntas den hovedsakelig av boder med appelsinjuice, unge mennesker med berberaper i lenker, vannselgere i farverike drakter med tradisjonelle vannposer av lær og messingbegre, samt slangetemmere som poserer for turistenes kameraer. Senere på dagen endrer utbudet av underholdning seg, slangetemmerne forsvinner, og om ettermiddagen og henimot aftenen blir plassen enda fullere av mennesker, heriblant dansende Chleuh-gutter (det ville være mot skikk og bruk å la piker tilby denne form for underholdning), historiefortellere (som forteller på berbisk eller arabisk overfor et publikum av interesserte lokale), tryllekunstnere og omvandrende handelsmenn med tradisjonell medisin. Når mørket faller på fylles plassen med et vell av markedsboder, og menneskemengden er på sitt høyeste.
Opp til plassens ene side grenser Marrakechs souk, det tradisjonelle nordafrikanske markedskvarter, som både sørger for bybefolkningens daglige forbruk og handelen med turister. Til plassens andre sider ligger det terrasserte kaféer, hvor man kan flykte fra støyen og mylderet nede på plassen, likesom det ligger diverse hoteller og haveanlegg. Rundt om plassen er det likeledes trange gater som fører inn i medinaens innvoller. På bildet ses inngangen til souk-markedet til venstre, caféer midt på plassen og til høyre inngangen til medinaen via Olivensgaten (derb al zitoun).
Dibrugarh (distrikt)
Dibrugarh (assamesisk: ডিব্ৰুগড় জিলা ) er et distrikt i den indiske delstaten Assam. Distriktets hovedstad er Dibrugarh.
Djemaa al-Fna
Plassen var tidligere en busstasjon, men ble lukket for trafikk i begynnelsen av 2000-årene. Myndighetene er klar over hvor viktig plassen er for turisthandelen, og en sterk men diskret polititilstedeværelse sikrer de besøkendes sikkerhet.
Dibrugarh (distrikt)
Demografi
Ved folketellingen i 2011 var det 1,327,748 innbyggere i distriktet, mot 1,185,072 i 2001. Den urbane befolkningen utgjør 18,36 % av befolkningen.
Barn i alderen 0 til 6 år utgjorde 11,67 % i 2011 mot 14,57 % i 2001. Antallet jenter i den alderen per tusen gutter er 957 i 2011 mot 962 i 2001.
Wilhelm Bendz
Wilhelm Ferdinand Bendz (født 20. mars 1804, død 14. november 1832 ) var en dansk kunstmaler i gullalderen.
Bendz var født i Odense hvor han gikk på skole. Ettersom han viste mer interesse for å tegne enn for andre fag på skolen, ble han sendt til København. Her skulle han utdanne seg til byggmester under C.F. Hansens veilledning. Imidlertid var det kunstmaling han ville satse på. Han var elev ved C.W. Eckersbergs malerstue og utdannet seg under han ved Kunstakademiet i perioden 1820–1825.
Bendz utviklet seg innen portrett-og sjangermaleri. Han malte en stor del av dette, gjerne i legemsstørrelse.
Han ble anbefalt av Akademiet til en dannelsesreise til Italia. Først var han innom München, hvor han oppholdt seg et helt år. Han malte flere portretter av sine kunstnervenner mens han var der. Spesielt skal nevnes hans siste større arbeide «Kunstnernes Bord i det Finckske Kaffehus» (utstilling 1834, Thorvaldsens Museum).
Høsten 1832 reiste han over Tyrol til Italia; i Venezia følte han seg syk, men reiste allikevel videre med vennen Ditlev Blunck, som han traff der. En av de første dagene av november kom han til Vicenza og døde av en lungesygdom der 14. november 1832, enda ikke fylt 29 år.
Hans hovedverker omfatter portretter av kunstnerkollegene Ditlev Blunck og Christen Christensen (Statens Museum for Kunst), en skildring av akademiets Modelskole (sammested) samt gruppeportrettene «Et Tobaksselskab» (Ny Carlsberg Glyptotek) og «Kunstnere i Fincks kaffehus i München» (Thorvaldsens Museum).
Falkbergets Teater
Falkbergets Teater var et omreisende teater som ble etablert i 1929 av Magnus Falkberget
Magnus Falkberget (1900 – 1957) var sønn av Johan Falkberget, Teateret var i drift frem til Falkbergets død i 1957. Teateret var et teatertilbud for Utkant-Norge. Det reiste land og strand rundt i en ombygget buss som rommet kulisser, hele det tekniske apparat og alle skuespillerne. Forestillinger ble holdt i forsamlingslokaler, ungdomshus o.l.
Det var kjent for sitt folkelige repertoar med skuespill som Bør Børson Jr. Teateret, som arbeidet uten offentlig støtte må sies å være en forløper for Riksteatret
Enkelte skuespillere som har spilt for Falkbergets Teater
Ufullstendig
Serbia under VM i svømmesport 2017
Serbia deltok under VM i svømmesport 2017 i Budapest i Ungarn fra 14. - 30. juli 2017.
Inga Kvalbukt
Inga Kvalbukt (født 19. mai 1949 i Alstahaug, Nordland) er en norsk politiker (Sp). Hun ble innvalgt på Stortinget fra Nordland i 1993. Hun var vararepresentant i periodene 1985–1989, 1989–1993 og 1997–2001.
The Sea Wolf (film, 1913)
The Sea Wolf er en amerikansk stumfilm fra 1913, regissert av Hobart Bosworth.
Handling
Historien er sentrert rundt en grusom kaptein på en skonnert, som oppfører seg ondskapsfullt mot flere ofre etter et skipsforlis han plukker opp.
Carolina Robles
Carolina Robles (født 4. desember 1991) er en spansk friidrettsutøver som konkurrerer i hinderløp.
Hun representerte Spania på øvelsen 3000 meter hinder under Sommer-OL 2020 arrangert i Tokyo der hun kom på 14. plass i finalen.
Panetolikos FC
Panetolikos, gresk: Παναιτωλικός (stiftet 1926) er en gresk idrettsklubb fra Agrinio.
Kuo Hsing-chun
Kuo Hsing-chun (født 26. november 1993) er en taiwansk vektløfter som konkurrerer i -58 kg. Hun representerte Kinesisk Taipei under Sommer-OL 2012 i London, der hun kom på 8.-plass.
Under Sommer-OL 2020 i Tokyo som ble arrangert i 2021, tok hun gull.
Hun er alumni og professor ved Fu Jen katolske universitet.
Toaletthumor
Toaletthumor defineres som en egen form for humor som i særdeleshet begrenser seg til aktiviteter og begivenheter rundt private toalettaktiviteter som avføring og urinering. Denne typen humor forekommer oftest hos barn, men eksisterer også i både enkel og mer raffinert form hos voksne. Toaletthumor kan uttrykkes gjennom sanger, rim, vitser, limerick og pek.
Toaletthumor anses som barnslig og upassende i mange sammenhenger, men er allikevel fortsatt populært i enkelte kretser. Det anses også som en form for skatologisk humor som omhandler avføring, diaré, forstoppelse, vannlating og flatulens, og i mindre grad oppkast og andre kroppsfunksjoner. Det betydelig beslektet med seksuell humor, for eksempel vitser om kjønnsorganer. Toaletthumor er ofte en interesse for barn og unge tenåringer, for hvem kulturelle tabuer knyttet til avfallsutskillelse har fortsatt en grad av nyhet. Humoren kommer fra avvisningen av slike tabuer, og er en del av moderne kultur.
Fredrik Bakkman
Fredrik Bakkman (tidligere Johansson) (født 29. juli 1986) i Borås er en svensk orienteringsløper som løper for IFK Göteborg og det svenske landslaget.
Han er verdensmester og europamester i stafett. Begge gullene vant Bakkman i 2014 sammen med Jonas Leandersson og Gustav Bergman. På hjemmebane i VM i Strömstad-Tanum i 2016 ble det bronse på stafetten sammen med Gustav Bergman og William Lind. Bakkmann bommet stort på sin førsteetappe og vekslet over tre minutter bak, men lagkameratene greide til slutt å løpe Sverige opp til tredjeplass.
I 2017 flyttet Bakkman til Göteborg og meldte overgang fra IFK Lidingö til IFK Göteborg. Med sin nye klubb oppnådde han suksess umiddelbart ettersom de 30. april 2017 vant Tiomila på hjemmebane i Partille like utenfor Göteborg.
Stjørdal prosti
Stjørdal prosti er et prosti i Nidaros bispedømme i Den norske kirke som omfatter fem kommuner i Trøndelag, med tilsammen ni sogn (menigheter) mellom Sør-Innherad prosti i Innherred og Strinda prosti i Trondheim. Hovedsetet ligger i Stjørdal, med Værnes kirke som utgangspunkt.
Stjørdal prosti ble opprettet ved delingen av Søndre Indherred prosti i 1920 med prestegjeldene Øvre Stjørdal, Nedre Stjørdal, Frosta og Leksvik.
I 1965 ble Leksvik prestegjeld lagt til Fosen prosti, mens Selbu prestegjeld ble lagt til Stjørdal prosti fra Strinda prosti. Fra 1. juli 1999 ble Frosta prestegjeld lagt til Sør-Innherad prosti. I 2000 ble Malvik prestegjeld overført fra Strinda prosti til Stjørdal prosti.
Imperiets krigskabinett
Imperiets krigskabinett (Imperial War Cabinet) ble opprettet av Storbritannias statsminister David Lloyd George våren 1917 for å koordinere det britiske imperiets militære strategi under første verdenskrig. Gruppen møttes gjennom resten av 1917 og 1918 og besto av David Lloyd George, statsminister Robert Borden fra Canada, statsminister Louis Botha og Jan Smuts fra Sør-Afrika, statsminister Billy Hughes fra Australia, statsminister William Massey fra New Zealand, sekretær for India James Meston og andre høyere ministre fra Storbritannia og samveldelandene.
Winston Churchill gjenopprettet Imperiets krigskabinett under andre verdenskrig etter påtrykk fra Australias statsminister John Curtin. Canadas statsminister, William Lyon Mackenzie King, var derimot ikke interessert i å møte og da Churchill var lite interessert i å dele makt med samveldelandene fikk Imperiets krigskabinett en sterkt redusert rolle under andre verdenskrig.
Miami County (Indiana)
Miami County er et fylke i den amerikanske delstaten Indiana.
Fredengvegen
Fredengvegen er en veg i Sørbyen på Gjøvik. Vegen er oppkalt etter gårdsbruket Fredeng, som lå der Fredengvegen 9 ligger i dag.
Pierre Albarran
Pierre Albarran (født 18. mai 1893 i Chaville i departementet Hauts-de-Seine i Frankrike, død 24. februar 1960 i Paris) var en fransk tennisspiller som deltok i De olympiske leker i 1920 i Antwerpen.
Albarran vant en olympisk bronsemedalje i tennis under OL i 1920 i Antwerpen. Han kom på tredjeplass i doubleturneringen sammen med Max Decugis.
Albarran var også en fremragende bridgespiller, han var med å vinne det europeiske lagmesterskapet i 1935 og han representerte Frankrike på det første verdensmesterskapet i bridge som ble arrangert i New York i 1935.
Virialteoremet
Virialteoremet er en sammenheng innen mekanikken mellom tidsmiddelverdien til den totale kinetiske energien, og tidsmiddelverdien til den totale potensielle energien , i et system. Matematisk er teoremet gitt ved
Peters korsfestelse
Peters korsfestelse (italiensk: Crocifissione di san Pietro) er et maleri av Michelangelo Merisi da Caravaggio, fra 1600/01. Det ble bestilt av en Tiberio Cerasi for å utsmykke det som nå er kjent som Cerasikapellet i kirken Santa Maria del Popolo i Roma. Cerasi bestilte samtidig et annet maleri av Caravaggio: Paulus' omvendelse, og et maleri av Antonio Carracci: Jomfru Marias himmelfart.
Alle tre malerier henger fremdeles på sine opprinnelige plasser. Carraccis maleri er altertavle, mens Peters korsfestelse henger på kirkeskipets venstre side, og Peters omvendelse på høyre side. Det er forhold ved bildene som best kommer til sin rett i rommet. Begge bildene av Caravaggio er malt for å kunne sees fra siden, og i begge bildene er lysets retning og hovedpersonenes blikkretning med på å bygge opp under Maria som kirkerommets hovedperson og troens retning.
Bildet bygger på den kristne legenden om disippelen Peters martyrdød i Roma, slik det er fortalt i det apokryfe skriftet Peters gjerninger. Han skal ha bedt om å bli kortfestet med hodet ned, da han ikke følte seg verdig til å dø på samme måte som sin mester, Jesus Kristus.
Motivet viser en person, Peter, festet til et korset som er i ferd med å bli reist. I tillegg til Peter og korset er det tre personer i bildet. Disse tre personene er bødler, som har til oppgave å reise korset. Bildet er konsentrert om de konkrete og rent fysiske sidene ved korsfestelsen. Av redskaper knyttet til oppgave ser vi et rep som brukes for å dra korset opp i loddrett stilling, og en spade, som kan ha vært brukt til å grave et hull til korset. Tidspunktet for motivet er etter at Peter er festet til korset med nagler, og mens korset er i ferd med å bli reist til oppreist stilling, foreløpig står det i ca. 35-40º vinkel.
Bildet er malt fra en halvnær posisjon, og bildeutsnittet er gjort slik at vi verken ser hele korstreet eller hele kledet nede til høyre. Synsvinkelen er fra normalhøyde, eller noe lavere. Betrakteren står til høyre for korstreets vippeakse. Lyset faller inn i bilder fra en posisjon til venstre bak betrakteren. Lyset fremhever Peters ansikt, overkropp og nærmeste arm. De tre bødlene er delvis skjult i skygge, og bare en av dem viser ansiktet. Bakgrunnen er mørk, uspesifisert. Bildet er i høydeformat.
Sutiya Jiewchaloemmit
Sutiya Jiewchaloemmit (født 1986) er en thailandsk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 11 i skeet.
Under Sommer-OL 2020 i Tokyo som ble arrangert i 2021, ble hun nummer 11 i skeet.
James Mason
James Mason (født 15. mai 1909 i Huddersfield i West Yorkshire i Storbritannia, død 27. juli 1984 i Lausanne i Sveits) var en britisk skuespiller.
Han startet sin karriere i 1930-årene i såkalte quota quickies i Storbritannia. Fra midten av 1940-tallet var Mason en av de ledende stjernene innen britisk film. Han spilte i mange eventyr- og krigsfilmer. Mason hadde to særskilte kjennetegn – sine vemodige øyne og sin karakteristiske stemme.
Han fikk tre Oscarsnominasjoner i løpet av karrieren, den første for En stjerne blir født. Man han vant aldri.
Tinsukia (distrikt)
Tinsukia (assamesisk: তিনিচুকীয়া জিলা ) er et distrikt i den indiske delstaten Assam. Distriktets hovedstad er Tinsukia.
Demografi
Ved folketellingen i 2011 var det 1,316,948 innbyggere i distriktet, mot 1,150,062 i 2001. Den urbane befolkningen utgjør 19,97 % av befolkningen.
Barn i alderen 0 til 6 år utgjorde 13,29 % i 2011 mot 16,07 % i 2001. Antallet jenter i den alderen per tusen gutter er 971 i 2011 mot 957 i 2001.
Television New Zealand
Television New Zealand (TVNZ) er et newzealandsk statlig fjernsynsselskap, stiftet i 1980 gjennom en sammenslåing av Television One og TV2 (tidligere South Pacific Television). Frem til 1988 var det i partnerskap med Radio New Zealand som Broadcasting Corporation of New Zealand (BCNZ).
TVNZ regnes som en nasjonal allmennkringkaster, men er i det alt vesentlige kommersielt finansiert. Selskapet har seks fjernsynskanaler – TV ONE, TV2, TV ONE plus 1,TV2+1, TVNZ Heartland og TVNZ Kidzone24 – og flere nettsteder.
Monroe County (Indiana)
Monroe County er et fylke i den amerikanske delstaten Indiana.
Kristin Sundsteigen
Kristin Sundsteigen (20. september 1988) er en norsk friidrettsutøver som spesialiserer seg på kulestøt. Hun er oppvokst Kvinnherad, der hun representerte IL Trio, før hun representerte Stord IL frem til 2010, da hun meldte overgang til IL Tyrving.
Sundsteigen vant NM i 2009 og 2010. Hennes bestenotering med 15,41 meter fra mai 2013 plasserte henne blant de ti beste kulestøterne gjennom tidene i Norge.
Personlige rekorder
Dette er en liste over bestenoteringer der resultatene er blant Norges 50 beste gjennom alle tider per 1. januar 2011 (plassering under ranking).
Nastassia Novikava
Nastassia Novikava, belarusisk Анастасія Аляксандраўна Новікава - Anastasija Aljaksandrawna Novikava (født 16. november 1981) er en belarusisk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 7.-plass. Hun tok bronse under Sommer-OL 2008.
Ragna Berget Jørgensen
Ragna Berget Jørgensen (født 19. november 1941 i Skogn i Nord-Trøndelag) er en norsk politiker (Ap). Hun var innvalgt på Stortinget fra Nordland i fire perioder fra 1981 til 1997.
Göteborgs jubileumsutstilling i 1923
Jubileumsutställningen i Göteborg ble innviet den 8. mai 1923 av Kong Gustaf V. Utstillingen ble arrangert for å feire byens 300-årsjubileum som inntraff 1921 men utstillingen ble forskjøvet til 1923. Utstillingen var planlagt å stenge den 30. september, men ble forlenget til 30. oktober og var da besøkt av 4,2 millioner personer.
Independence I
Independence I (ca. 2500 f.Kr.–1800 f.Kr.) er navnet som er gitt den aller første gruppen med innvandrerne som kom til Grønland. Disse gikk over isen fra det arktiske Canada, og kom i land ved dagens Peary Land. De holdt seg på nordkysten av øya.
Navnet sitt har Independence I fått fra Independencefjorden, som er Peary Lands største fjord. Her ble de første boplassene etter kulturen funnet og gravd ut.
Deres primære matkilde var moskusfe, særlig om vinteren. En moskusokse gir mye mat og næring, både fra kjøttet og beinmargen. Om sommeren var det større tilgang på fisk, sel, fugler og småvilt som hare, rev og lemen. Reinsdyr var også en viktig kilde til mat.
De lagde redskaper av bl.a. flint, og jaktet med pil og bue og spyd. De lagde imidlertid ikke like avanserte våpen som den samtidige saqqaqkulturen lenger sør. Det er bl.a. funnet pil- og spydspisser av stein etter Independence 1-kulturen, og en knivtype som kalles stiklen, som har et kraftig knivblad, som er velegnet til å skjære kjøtt og bein. Man har også funnet synåler av fugleknokler.
Saqqaqfolket ankom Grønland like etter Independence I, ca. 2400 f.Kr., men trakk sørover på vestkysten. De to folkeslagene sameksisterte dermed i nesten hele Independence I sin epoke.
Independence I bukket trolig under på grunn av kaldere klima, som gjorde det umulig å skaffe nok mat og bli boende. Etter 700 år på nordkysten av Grønland tok denne kulturen slutt ca. 1.800 år f.Kr.
Dag Lukkassen
Dag Lukkassen (født 4. januar 1965) er en norsk professor i matematikk som særlig har arbeidet med homogeniseringsteori for ikke-lineære partielle differensialligninger. Lukkassen vokste opp i bygda Straumsnes i Narvik. Han ble sivilingeniør ved avdeling for elektro- og datateknikk ved NTH i Trondheim i 1989. Deretter tok han hovedfagstudier i matematikk og underviste ved videregående skoler og høgskoler i Trondheim og Narvik. Han ble dr. scient. i matematikk ved Universitetet i Tromsø i 1996 med professor Lars-Erik Persson som hovedveileder og fikk personlig opprykk til professor i matematikk i en alder av bare 35 år. Lukkassen er blant annet kjent for oppdagelsen av nye multiskala materialstrukturer med ekstreme egenskaper. Han har utgitt flere arbeider med fremtredende matematikere som Jacques-Louis Lions og Jaak Peetre. Lukkassen er ansatt ved Universitetet i Tromsø – Norges arktiske universitet  - Campus Narvik.
Lukkassen har erfaring i administrasjon og organisering av forskning og utvikling blant annet gjennom sitt arbeid som redaksjonsmedlem i fire internasjonale matematikk-tidsskrifter. Han har deltatt i arrangementer av flere internasjonale konferanser og workshops i hjem- og utland. Han var i en årrekke FoU-leder for Høgskolen i Narvik, før institusjonen ble en del av Universitetet i Tromsø. I tillegg var han leder for det lokale doktorgradutvalg og ble etter hvert leder for doktorgradutvalget ved universitetets eneste Ph.D.-utdanning i Narvik, innen fagområdet Anvendt Matematikk og Beregningsorienterte Ingeniøranvendelser. Han ledet også arbeidet med statlig godkjenning av PhD-graden innen dette feltet. Han har engasjert seg for universitetet gjennom pressen. Lukkassen fikk HiNs første forskningspris i 2014.
Claes Nilsson Stiernsköld
Claes Nilsson Stiernsköld (født 10. april 1617 på Hällekis i Sverige, død 3. mai 1676 på Biby), var svensk friherre (1651), embetsmann, landshøvding, riksråd og offiser. Han var sønn av Nils Göransson Stiernsköld.
Claes Nilsson Stiernsköld var landshövding i Västmanlands län 1643–1651 og samtidig assessor i Bergskollegium 1648-1651 samt tilforordnet landshövding i Värmland februar-juni 1651. Den 28. mai samme år ble han opphøyd på grunn av farens fortjenester til friherre.
Han var generalkrigskommissær og sysselsatt med vervinger i Sverige 1657, og senere guvernør over Trondhjems len, Jemtland og Herjedalen 1658. Han overtok sin post i Trondheim samme år, der han da krigshandlingene ble gjenopptatt ble angrepet av norske styrker under ledelse av Jørgen Bjelke. Etter ti ukers forsvarskamp måtte han kapitulere 11. desember 1658 til Georg Reichwein.
I 1660 ble han utnevnt av kong Karl X Gustav til riksråd, og i 1661 ble han admiral og admiralitetsråd, og derved i presidenten Sten Bielkes fravær bemyndiget til å føre direksjonen i Reduktionskollegiet juni 1666-mars 1667. Ved det mislykkede sjøfelttoget i 1675 førte han en eskadre.
Vesla Vetlesen
Gunvor «Vesla» Vetlesen (født 19. oktober 1930 i Farsund) er en norsk politiker (Arbeiderpartiet). Hun var bistandssekretær i LOs Internasjonale avdeling 1980—1994, og bistandsminister (statsråd i Departementet for utviklingshjelp) fra 1986 til 1988 i Gro Harlem Brundtlands andre regjering.
Hun har skrevet flere bøker – blant annet to bøker om orkideer og Osloflora fra 2005.
I ungdomsårene var hun hjemmehørende i Norges Kommunistiske Parti, og hadde blant annet vervet som leder for Rogaland distrikt av NKU. Hun tilhørte imidlertid Furubotn-fløyen og kom på kant med partiet i 1949/1950.
Vesla Vetlesen var gift med organisasjonsmannen Leif Vetlesen (1921–2003).
Seeing Double
Seeing Double er en amerikansk stumfilm fra 1913, regissert av Wilfrid North.
CD-galakse
En cD-galakse er en tung og svært lyssterk galakse av elliptisk type som finnes i sentrum av rike galaksehoper. cD-galakser skiller seg fra vanlige galakser gjennom en svært omfattende halo av stjerner.
Kilder
Galaxia más brillante de cúmulo Galassia di ammasso più brillante 最亮團星系
Giovanni Falcone
Giovanni Falcone (født 18. mai 1939 i Palermo, død 23. mai 1992 i Capaci nær Palermo) var en italiensk dommer som på 1980- og 1990-tallet fikk en hovedrolle i kampen mot mafiaen, og ble myrdet på grunn av dette.
Etter at en kampanje mot mafiaen på Sicilia oppnådde viktige resultater, slo mafiaen tilbake med drapene på Falcone og hans kollega Paolo Borsellino (som døde kort tid senere, den 19. juli 1992). Falcone ble drept da han sammen med sin kone Francesca Morvillo – som også var dommer – og sine livvakter kjørte på motorveien mellom Palermo og Palermo internasjonale flyplass, som dengang het Punta Raisi. En bombe under veien ble detonert da de passerte i en fart som ble beregnet til omkring 160 km/t. Alle i bilen omkom momentant.
Montgomery County (Indiana)
Montgomery County er et fylke i den amerikanske delstaten Indiana.
Giovanni Falcone
Etterforskere mener at mordet ble bestilt av Salvatore Riina, som senere er fengslet for livstid for andre forbrytelser.
Flyplassen i Palermo fikk etter drapene navnet «Aeroporto Falcone e Borsellino», og et minnesmerke av kunstneren Tommaso Geraci med inskripsjonen «Falcone - Borsellino - De Andre - Det nye Sicilias stolthet» er reist der.
Veronique Girardet
Veronique Girardet (født 10. september 1965) er en fransk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 10 i skeet.
Yanzhou
Yanzhou (kinesisk: 兖州 ; pinyin: Yǎnzhōu) er et byfylke vest i provinsen Shandong i Folkerepublikken Kina, byprefekturet Jining.
Befolkningen var i 1999 på 598 258.
Kulturminner
Det neolittiske funnstedet Wangyin (王因遗址, Wangyin yizhi) ble i 2006 oppført på listen over kulturminner i Folkerepublikken Kina.
Samferdsel
Kinas riksvei 327 løper gjennom området. Den fører Heze i Shandong til Lianyungang i Jiangsu.
Monica Seles
Monica Seles (født Monika Seleš, 2. desember 1973 i Novi Sad, Jugoslavia) er en tidligere tennisspiller. I løpet av karrieren vant hun ni Grand Slam-titler og ble tidenes yngste vinner av French Open i 1990. Hun var den dominerende spilleren innen kvinnetennis på begynnelsen av 1990-årene.
Meinersdorf
Meinersdorf er en del av kommunen Burkhardtsdorf i den nordlige delen av Erzgebirgskreis i Direktionsbezirk Chemnitz i den sørlige delen av Fristaten Sachsen. Den hadde 1 562 innbyggere den 1. august 1997.
Meinersdorf var tidligere en selvstendig kommune. Den ble innlemmet i Burkhardtsdorf den 1. januar 1999.
Telegrafregimentet
Telegrafregimentet er en sambandsavdeling i den danske Hæren. Avdelingen ble opprettet i 1951 med det formål å utdanne og utstyre enheter til å støtte den Hæren i krigstid med kommando, kontroll og kommunikasjon. Enhetene ved regimentet setter opp infrastruktur for kommando, kontroll og kommunikasjon ved hjelp av et kjøretøybasert mikrobølgeradionett mellom informasjonssentra i en masketopologi. Nettverket er designet til å være sikkert, kryptert og vanskelig å nøytralisere. Utover radionettverk etablerer regimentet også mobile militære hovedkvarterer som skal anvendes av Hæren.
Personsøker
En personsøker er et mobilt apparat som kan motta enkle meldinger i form av radiosignaler sendt fra en basisenhet, f.eks. en telefon.
Telegrafregimentet
Historien bak regimentet
Historien om Telegrafregimentet kan dateres helt tilbake til 1867, hvor den første danske signalenheten ble etablert. Den 1. januar 1914 oppnådde denne status av en bataljon under Ingeniørregimentet. Den 1. november 1947 besluttet Forsvarsministeriet å flytte signalbataljonen fra det tekniske regiment til å tjene direkte under generalkommandoen. Signalbataljonen ble senere delt i to bataljoner. Den 1. november 1951 fikk de to bataljonene status av regimenter og ble navngitt som henholdsvis Sjællandske Telegrafregiment og Jyske Telegrafregiment.
Når Den kalde krig nærmet seg sin avslutning i 1989 besluttet Folketinget å fusjonere de to regimentene til ett enkelt med base i Fredericia, mens en bataljon ble opprettholdt på Antvorskov Kaserne på Sjælland inntil 2001. Denne beslutningen ble foretatt den 1. januar 1992, og det nye regimentet fikk navnet Telegrafregimentet.
Personsøker
Det første personsøker-lignende systemet ble innført i politiet i Detroit, USA i 1921, men den første telefon-baserte personsøkeren ble patentert av Alfred J. Gross i 1949, og ble brukt fra 1950 på Jewish Hospital i New York City. I 1958 godkjente Federal Communications Commission bruken av personsøkere for publikum, og i 1959 laget Motorola en personsøker som de kalte «pager».
Bell Laboratories utviklet en personsøker kalt «Bellboy», som ble vist frem på World's Fair i Seattle i 1962. Når man ble oppringt, måtte man ringe tilbake til et tjenestesenter som videreformidlet den opprinnelige beskjeden.
Telegrafregimentet
Struktur og organisasjon
Telegrafregimentet består av en stab og nedenstående enheter. Staben er stedhørende i Fredericia på Bûlows kaserne.
Regimentet består av to bataljoner:
Personsøker
Deres «Pageboy I», som kom på markedet i 1964, ble den første personsøkeren som ble en stor suksess blant vanlige brukere i USA.
Telegrafregimentet
Struktur og organisasjon
Av spesialenheter til særlige formål under Telegrafregimentet er følgende:
Personsøker
I Japan ble personsøkertjenesten innført i 1968, og den skal etter plan avsluttes i september 2019.
På verdensbasis var personsøkerne meget populære i 1980- og 1990-årene.
Telegrafregimentet
Garnison, kaserner og baser
Regimentet har base i byene Fredericia og Haderslev. I Fredericia har regimentet to kaserner; Bülows Kaserne og Ryes Kaserne. Bülows Kaserne er hjemsted for Hærens Føringsstøtteskole og tjener som regimentshovedkvarter. Bülows Kaserne er plassert i de historiske bygninger innenfor voldene på det tidligere festningsverket i Fredericia. Ryes Kaserne er hjemsted for den andre treniningsbataljon, tredje signalbataljon og tredje Electronic Warfare-kompagni. Ryes Kaserne ble bygget i 1960-årene og grenser opp til Hyby Fælled, som blir brukt til øvelsesområde. Haderslev Kaserne er hjemsted for den femte signalbataljon, HQCOY/første brigade (Stabskompagni) og militærorkestret (Slesvigske Musikkorps). Utover de to basene opererer regimentet også i Hyby Fælled utenfor Fredericia.
Personsøker
Personsøkeren fungerer bare én vei, slik at den kun kan motta meldinger (ikke sende og kvittere for meldinger). Personsøkeren var det første mobile teleutstyret som fikk volum i markedet. Personsøkeren var et svært nyttig hjelpemiddel før mobiltelefonen ble allemannseie, da den gjorde det mulig å nå folk på farten på en enkel måte. De kunne motta et telefonnummer og så gå til nærmeste fasttelefon og ringe tilbake.
TV-Aust-Agder
TV-Aust-Agder AS (TVA) var et selskap som hadde konsesjon for drift av lokal TV-stasjon i Aust-Agder fylke.
Stasjonen var eid av Agderposten Medier AS der administrerende direktør er Nils Kr. Gauslaa.
Fra sendestart i 1997 samarbeidet TV-Aust-Agder AS med TV Sør. TV-Aust-Agder og TV Sør skilte lag den 30. august 2004 og TV-Aust-Agder AS startet sendinger med kanalnavnet TVA som har dedikerte sendinger til Aust-Agder fylke. Navnet TVA blir ofte forvekslet med TV Agder, men TVA kommer av tilhørigheten til Agderposten. Stasjonen hadde distribusjonsavtale om videresending av TVNorge-sendinger på det analoge bakkenettet. Det analoge bakkenettet ble stengt 9. juni 2009 for Aust-Agder og distribusjonssamarbeidet med TVNorge opphørte samtidig.
Den 11. november 2008 fikk TVA egen kanalplassering på det digitale bakkenettet og med operatøren RiksTV. Her sendtes halvtimes sendingen som sendes på TV Norge, fra 17:30 til midnatt. Samarbeidet med Riks-TV opphørte vinteren 2009. TVA har også kanalplassering på kabel-TV nettene i regionen, Canal Digital kabel-TV nett i Arendal og Tel-Ag som dekker Grimstad, Arendal, Tvedestrand og Risør.
TVA var også tilgjengelig på IPTV gjennom LOS Bynett med leverandørene Homebase, Viasat og iVisjon (som nå driftes av Nextgentel), samt DSL fra Nextgentel på nasjonalt plan. Dessuten var TVA tilgjengelig på plattformen til Lyse – Altibox i Indre Agder og resten av Norge hvor Altibox er tilgjengelig.
Stasjonen ble avviklet den 29. januar 2010. Sendernettet på kabel-TV og IPTV ble overtatt av Radio P5 og det er nå Kanal Lokal som disponerer sendernettet. Det sendes nå programmer produsert av Mediaservice og fra arkivet til TVA. Kanal Lokal skiftet navn til TV Agder i desember 2013. TV Agder utvidet da sendingene til både Aust- og Vest-Agder. TV Agder eies og driftes nå i sin helhet av Media Service AS, Kanalen kan sees av ca 70 000 husstander.
Mottak av TVA
TVA kan mottas på følgende plattformer:
TVA har distribusjonssamarbeid med følgende distributører:
TVA kan altså mottas uten digital mottakerenhet på CD kabel og Tel-Ag kabel-TV i regionen.
Dessuten er TVAs sendinger tilgjengelig på www.tva.no.
PAS Lamia 1964
PAS Lamia 1964, gresk: ΠΑΣ Λαμία 1964 (stiftet 1. juni 1964) er en gresk idrettsklubb fra Lamia.
Grand Prix du canton d’Argovie
Grand Prix du canton d'Argovie er et sveitsisk endagsritt i landeveissykling som arrangeres hvert år i starten av juni. Rittet har blitt arrangert siden 1964. Rittet er av UCI klassifisert med 1.1 og er en del av UCI Europe Tour.
Grüner Allianseidrettslag
Grüner Allianseidrettslag (stiftet 1. januar 1914 under navnet Ball- og Skiklubben av 1914) er et norsk idrettslag fra Grünerløkka i Oslo. Grüner drives som et allianseidrettslag, med egne underliggende idrettslag innen fotball, håndball og ishockey. Klubben har tilhold på Dælenenga idrettsplass og i Grünerhallen. Dagens allianseidrettslag er et resultat av flere sammenslutninger. Forløperne B.14 og Sportsklubben Strong ble norgesmestere i henholdsvis bandy (1929) og ishockey (1948).
Historikk
Siden Grüner Allianseidrettslag er en sammenslutning av mange forskjellige idrettslag, regnes stiftelsesdatoen for den eldste tilknyttede klubben som den offisielle stiftelsesdatoen. Ball- og Skiklubben av 1914 ble stiftet 1. januar 1914, som den eldste klubben, og dette blir derfor regnet som idrettslagets stiftelsesdato.
Inntil 1952 fantes mange idrettslag på Grünerløkka. Den 29. oktober 1952 bestemte Ball- og Skiklubben av 1914, Sportsklubben Spero og Sportsklubben Strong at klubbene skulle slå seg sammen. Den 11. november samme år ble det avholdt konstitueringsmøte, og sammenslutningen tok navnet Grüner Idrettslag. I 1969 slo Grüner Idrettslag seg sammen med Sportsklubben Hugin, og i fem år gikk klubben under navnet Grüner/Hugin. Fra 1974 ble klubben igjen hetende Grüner Idrettslag, inntil den etter en reorganisering 19. januar 2008 tok navnet Grüner Allianseidrettslag.
Paraplyorganisasjon for tre idretter
Grüner Allianseidrettslag er en paraplyorganisasjon for de tre idrettslagene Grüner Fotball IL, Grüner Ishockey IL og Grüner Håndball IL. De underliggende klubbene har egne organisasjonsnumre, egne styrer og egne nettsider, og opptrer sjelden under betegnelsen Grüner Allianseidrettslag.
Morgan County (Indiana)
Morgan County er et fylke i den amerikanske delstaten Indiana.
TVNZ 2
TVNZ 2 er en newzealandsk fjernsynskanal som eies av Television New Zealand (TVNZ). Kanalen har en yngre målgruppe enn søsterkanalen TV One, og sender blant annet drama-, humor- og realityproduksjoner.
Kanalen er New Zealands nest eldste fjernsynskanal, opprettet i 1975 etter oppdelingen av New Zealand Broadcasting Corporation til Radio New Zealand, Television One og Television Two. Den startet sine sendinger 30. juni 1975, og var gjennom det meste av 1970-tallet kjent som South Pacific Television. I 1980 ble den del av TVNZ, da South Pacific Television og Television One fusjonerte, og reverterte til navnet TV2.
Baskerland rundt 2014
Baskerland rundt 2014 var den 54. utgaven av sykkelrittet Baskerland rundt. Det ble arrangert fra 7. april til 12. april 2013 i Baskerland, Spania. Rittet var det 9. arrangementet på UCI WorldTour 2013.
Guran
Guran er en bifigur i Lee Falks tegneserie Fantomet (The Phantom). Guran er høvding for pygmestammen bandarene og Fantomets beste venn. Guran er rundt ti år eldre enn Fantomet.
Independence II
Independence II er navnet som er gitt en av de tidlige gruppene mennesker som befolket Grønland.
Denne kulturen kom til Grønland fra Canada ca. år 800 f.Kr., og holdt til på nordkysten av Grønland, i de samme områdene som Independence I-kulturen som gikk under 1000 år tidligere.
Independence II sameksisterte med dorsetkulturen som bosatte seg i det sørlige Grønland.
Deres kosthold skiller seg fra Independence I ved at de var mindre avhengig av moskusfe, men spiste mer mat fra havet, som fisk, sel, hvalross.
Allerede rundt år 400 f.Kr kom det en ny kuldeperiode, isen ble tykkere, og dyrene trakk sørover. Ca. år 200 regnes som slutten på Independence II. Fra den tid var Grønland ubebodd i 500 år, før en ny innvandring fra dorsetkulturen kom til Grønland, en kultur som har fått navnet sendorsetkulturen.
Bielke (svensk adelsslekt)
Bielke er en svensk adelsslekt.
De første man kjenner til var riksråd Ture Kettilsson og Nils Kettilsson (1295–1304). Deres far Kettil vet man ikke noe håndfast om.
Valerie Constien
Valerie Constien (født 21. mars 1996) er en friidrettsutøver fra USA som konkurrerer i hinderløp.
Hun representerte USA på øvelsen 3000 meter hinder under Sommer-OL 2020 arrangert i Tokyo der hun kom på 12. plass i finalen.
Sinbad, sjøfareren
Sinbad, sjøfareren (originaltittel: The 7th Voyage of Sinbad) er en amerikansk fantasy- og eventyrfilm fra 1958 regissert av Nathan H. Juran.
Dette er den første av tre spillefilmer produsert av filmselskapet Columbia som omhandler Sinbad sjøfareren. De resterende to er Jakten på ondskapens øy (1974) og Sinbad and the Eye of the Tiger (1977). Ray Harryhausen står bak stop-motion-effektene i alle tre filmer som han gav navnet Dynamation.
Handlingsreferat
Sjømannen Sinbad og skipets mannskap går i land på øya Colossa, hvor de møter en tryllekunstner Sokurah på flukt fra en gigantisk kyklop. Selv om han kommer seg unna, mister Sokurah en magisk lampe. Sinbad har prinsesse av Chandra om bord på skipet sitt. Det kommende ekteskapet deres er ment å sikre varig fred mellom farens rike og Sinbads hjemland. Etter å ha nådd frem til Bagdad, utfører Sokurah sin magi, og gjør blant annet Parisas tjenestepike til et slange-aktig vesen. Til tross for hans dyktighet og en mørk profeti om krig mellom Bagdad og Chandra, nekter en kalif i Bagdad å hjelpe tryllekunstneren tilbake til Colossa.
Senere den kvelden krymper Sokurah prinsessen i all hemmelighet. Den rasende faren hennes, sultan av Chandra, erklærer krig mot Bagdad. Sinbad og kalifen gir etter for Sokurah, som forklarer hva som er nødvendig for å gjenopprette Parisa, og disse tingene finnes bare på Colossa. Sokurah gir Sinbad en gigantisk armbrøst for beskyttelse mot øyas gigantiske skapninger. Sinbad rekrutterer flere mannskap, blant domfelte fra kalifens fengsler. Før de når Colossa, begår mannskapet mytteri, ledet a den forræderske Karim og fanger Sokurah, Sinbad og hans menn. Men under en storm blir Sinbad løslatt slik at han kan redde skipet, etter at Karim faller til sin død. På Colossa kommer Sinbad, Sokurah og seks fra hans mannskap til en dal, fulgt av Sinbads lojale assistent Harufa. Sinbad og hans menn blir fanget av en skapning, og låst i et trebur.
I mellomtiden henter Sokurah den magiske lampen, men blir jaget av kyklop, som dreper tre fra mannskapet. Med Parisas hjelp klarer Sinbad å unnslippe, og blinder den enøyede skapningen. Sinbad bestemmer seg for å holde på den magiske lampen frem til Parisa er tilbake i normal størrelse. Parisa går inn i den magiske lampen og blir venn med Barani, en ånd. Sinbad bruker den magiske lampen, og får frem Barani. Sokurah gjenoppretter prinsessen til det normale. Men når Sinbad nekter å overlate lampen, animerer tryllekunstneren en kriger, som Sinbad må slåss mot.
Nationalist People’s Coalition
Nationalist People's Coalition eller NPC er et politisk parti på Filippinene. Det ble grunnlagt i 1991 da noen medlemmer av Nacionalistapartiet brøt ut derfra. Partiet ble opprettet i 1991. I Representantenes hus har det 79 av 235 av de plassene.
Thor Heyerdahl
Thor Heyerdahl (født 6. oktober 1914 i Larvik i Norge, død 18. april 2002 i Colla Micheri i Italia) var en eksperimentell arkeolog, forfatter og eventyrer.
Hans navn ble for alvor kjent gjennom en ekspedisjon med «Kon-Tiki» i 1947, da han seilte 8,000 km over Stillehavet i en håndbygget flåte fra Sør-Amerika til Tuamotuøyene. Ekspedisjonen skulle vise at folk for lenge siden kunne ha gjort lange sjøreiser og skapt kontakter mellom tilsynelatende separate kulturer. Dette var knyttet til en diffusjonsmodell for kulturell utvikling som skulle kjennetegne det meste av Heyerdahls arbeid. Han gjennomførte også andre seilaser med sivbåtene «Ra», «Ra II» og «Tigris» for å demonstrere muligheten for kontakt mellom vidt atskilte folkeslag i oldtiden.
Heyerdahl skrev mange bøker og artikler om sine ekspedisjoner og funn. Han ledet også flere arkeologiske utgravninger på Galápagosøyene, Påskeøya, Maldivene, Tucume i Peru, Güímar på Tenerife og Azov i Russland. Heyerdahl fikk flere æresdoktorgrader og andre priser, deriblant Royal Geographical Societys gullmedalje. Han var statsstipendiat fra 1984. Han ble utnevnt til kommandør av St. Olavs Orden i 1951, kommandør med stjerne av St. Olavs Orden i 1970 og fikk ordenens høyeste grad, storkorset av St. Olavs Orden i 1987. I kontrast til æresbevisningene står kritikken fra akademisk hold. De færreste av hans teorier vant frem i fagmiljøene, og hans teorier ble kritisert for å være pseudovitenskapelige og bygge på selektiv kildebruk.
Thor Heyerdahl døde i 2002, 87 år gammel. Han ble bisatt på statens bekostning i Oslo domkirke 26. april. Heyerdahls urne er satt ned på familiens gods i Colla Micheri i Italia.
Thor Heyerdahls arkiv ble i 2011 oppført på UNESCOs register over verdensminner. Arkivene inkluderte da 238 samlinger fra hele verden. Heyerdahlarkivet spenner over årene 1937–2002 og omfatter hans fotosamling, dagbøker, private brev, ekspedisjonsplaner, artikler, avisutklipp, originale bok- og artikkelmanuskripter. De administreres av Kon-Tiki Museet og Nasjonalbiblioteket i Oslo.
Biografi
Heyerdahl ble født i Larvik i 1914 som eneste barn av bryggerieier Thor Heyerdahl (1869–1957) og Alison f. Lyng (1873–1965). Hans mor var leder for byens museumsforening, og hennes sterke tro på Charles Darwins evolusjonsteori inspirerte sønnens interesse for zoologi og antropologi. Hans tidlige interesse for natur og dyr fikk ham til å lage sitt eget museum hjemme på gutterommet i Steingata 7, med blant annet en hoggorm som en av hovedattraksjonene. Heyerdahl fattet også tidlig interesse for eksotiske steder; som 8-åring tegnet han bilder av sydhavsøyer og bestemte seg for at han skulle bli oppdagelsesreisende.
Julaften 1936 giftet han seg med Liv Coucheron Torp (1916–1969) fra Brevik, en økonomistudent som han hadde møtt kort tid før han ble immatrikulert ved universitetet. Hun var med på Heyerdahls første ekspedisjon til Polynesia i 1937. Før ekteskapet endte i skilsmisse i 1948 fikk de to barn sammen, sønnene Thor jr. og Bjørn.
I 1949 giftet Heyerdahl seg på nytt, denne gang med Yvonne Dedekam-Simonsen (1924–2006). Hun hjalp til med mye av det praktiske rundt organiseringen av ekspedisjonen med «Ra» og arrangerte også redningsaksjonen da flåten var i ferd med å synke. Ekteskapet resulterte i døtrene Annette, Marian og Helene Elisabeth, men endte med skilsmisse i 1969. Heyerdahl mente at årsaken til skilsmissen var at han tilbragte for mye tid hjemmefra, samt uenigheter om barneoppdragelse. I en selvbiografi senere innrømmet han at han skulle ha tatt på seg hele skylden for bruddet.
Heyerdahl levde i flere år sammen med fysioterapeuten Liliana Salvo, før han i 1991 giftet seg for tredje gang. Ekteskapet med Jacqueline Beer skulle vare til Heyerdahls død i 2002. De bodde sammen på Tenerife, og i motsetning til hans tidligere ektefeller var Breer ofte med på reisene Heyerdahl foretok. Hun var amatørfotograf og dokumenterte mye av arbeidet han gjorde, blant annet utgravningene i Túcume og Azov.
Utdanning
Heyerdahl flyttet til Oslo i 1933, hvor han studerte zoologi ved Universitetet i Oslo. Han hadde også stor interesse for beslektede emner som biologi, oseanografi og antropologi og alt ellers som hadde med Stillehavet å gjøre. Denne interessen ble ytterligere forsterket da han kom i kontakt med Bjarne Kroepelien, som var i samme bransje som Heyerdahls far. Kroepelien hadde gjennom flere år bygget opp verdens største samling av bøker fra og om Polynesia, og tilgangen til de over 5000 bøkene i samlingen skulle ifølge Heyerdahl selv bli «avgjørende for [hans] veivalg videre i livet».
Heyerdahl påberopte seg flere steder en dr.philos.-grad ved Universitetet i Oslo; dette ble avvist av flere forskere ved Universitetet i 2002: «[I] følge eksamensprotokollen ved Universitetet i Oslo synes [Heyerdahl] verken å ha bifag eller hovedfag. Hvor, når og på hvilket verk han tok doktorgraden, må også være en meget godt bevart hemmelighet.»